רוזציאה, המכונה לעתים גם אקנה של הגיל המבוגר (משום שהיא מופיעה לרוב אחרי גיל 30), היא מחלת עור כרונית, המתבטאת באדמומיות מוגברת וקבועה של עור הפנים, המלווה בתחושת צריבה ובנימי דם מורחבים, ולעתים אף בפצעונים אדומים קטנים דמויי אקנה. בשלבים הראשונים של המחלה הסומק מופיע ונעלם, אך בהמשך הוא הופך לקבוע.
כ-5% מהאנשים סובלים מרוזציאה. המחלה מופיעה בשני המינים, אך שכיחה פי 3 בנשים, ובעיקר מופיעה בגילאים 30-50. המחלה שכיחה בעיקר באנשים עם עור בהיר .